Document ID: /roh_data/filtered/fineweb-2-filterrobots_roh.jsonl.gz/34279

Ün concentrat dal plü ot grad: In tschinch minuts trattan bunas chanzuns tuot quai chi düra in ün‘opera almain trais uras. Spüra reducziun a l’essenza. I douvra: ün chantadur, ün clavazin, üna tematica, e fingià e’l qua, il concert teatral – eir qua: spüra reducziun, ingün orchester, ingün dirigent – be’l skelet pür.
Il valesan Diego Valsecchi quinta istorgias da quai chi nun es plü e da quai chi pudess esser. Cun cumposiziuns fattas bel ed aposta e variaziuns da chansons cuntschaintas ans preschainta’l insembel cul pianist Pascal Nater üna revista persunala da songs chi’s fuan ill’uraglia e dad algordanzas prüvà-privatas chi nu sun amo cuernadas da la patina da la nostalgia. Melanconic e combel da sentimaints, neutralisà cun viz, spiritus ed umur nair.
Quista sairada es üna producziun dal Teater da la cità da Berna.
teater
Mona Petri, Diego Valsecchi, Anne Weinknecht, Johannes Rieder, Ewald Palmetshofer